CELEX: 62016TN0868
Language: ro
Date: 2016-12-11 00:00:00
Title: Cauza T-868/16: Acțiune introdusă la 11 decembrie 2016 – QI și alții/Comisia și ECB

30.1.2017   
            
            
               RO
            
            
               Jurnalul Oficial al Uniunii Europene
            
            
               C 30/58
            
         Acțiune introdusă la 11 decembrie 2016 – QI și alții/Comisia și ECB
   (Cauza T-868/16)
   (2017/C 030/66)
   Limba de procedură: engleza
   
      Părțile
   
   
      Reclamanți: QI (Atena, Grecia) și alți 15 reclamanți (reprezentanți: S. Pappas și I. Ioannidis, avocați)
   
      Pârâte: Comisia Europeană și Banca Centrală Europeană
   
      Concluziile
   
   Reclamanții solicită Tribunalului:
   
               —
            
            
               obligarea Uniunii Europene şi/sau a Sistemului European al Băncilor Centrale (SEBC) la plata de despăgubiri în cuantumurile menţionate în cererea introductivă care corespund prejudiciului suferit de reclamanţi din cauza participării lor nelegale la restructurarea datoriei guvernului elen, ca urmare a activării clauzelor de acţiune colectivă cu efect retroactiv;
            
         
               —
            
            
               cu titlu subsidiar, obligarea Uniunii şi/sau a Băncii Centrale Europene (BCE) la despăgubirea reclamanţilor în cuantumurile menţionate în cererea introductivă care corespund prejudiciului suferit din cauza excluderii nelegale a creditorilor sectorului public al Greciei de la restructurarea datoriei guvernului elen;
            
         
               —
            
            
               în orice caz, obligarea BCE la despăgubirea reclamanţilor pentru prejudiciile descrise în cererea introductivă în ceea ce priveşte fiecare reclamant, care rezultă din excluderea SEBC de la restructurarea datoriei guvernului elen;
            
         
               —
            
            
               obligarea BCE şi/sau a Uniunii la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanții invocă cinci motive.
   
               1.
            
            
               Primul motiv este întemeiat pe faptul că acţiunile Uniunii şi/sau ale BCE şi ale SEBC au fost adoptate ultra vires şi contrar articolelor 120-126, articolului 127 şi articolului 352 alineatul (1) TFUE.
            
         
               2.
            
            
               Al doilea motiv este întemeiat pe faptul că acţiunile BCE şi ale SEBC referitoare în special la excluderea SEBC de la restructurare încalcă articolul 123 TFUE.
            
         
               3.
            
            
               Al treilea motiv este întemeiat pe faptul că acţiunile Uniunii şi/sau ale BCE şi ale SEBC încalcă dreptul de proprietate al reclamanţilor protejat în temeiul articolului 17 din Carta drepturilor fundamentale.
            
         
               4.
            
            
               Al patrulea motiv este întemeiat pe faptul că acţiunile Uniunii şi/sau ale BCE şi ale SEBC încalcă libera circulaţie a capitalurilor protejată în temeiul articolului 63 TFUE.
            
         
               5.
            
            
               Al cincilea motiv este întemeiat pe faptul că acţiunile Uniunii şi/sau ale BCE şi ale SEBC încalcă dreptul reclamanţilor la egalitate de tratament protejat în temeiul articolului 20 din Carta drepturilor fundamentale.